My sewes droom – Tief 'Speech'
My sewes droom
Hoe gaan daardie liedjie?
Ek sou kon doen met ŉ miljoen
Ja, ek stem saam met wyle oom Lukas Maree. Ek sou ook kon doen met ŉ miljoen. Maar deesdae is ŉ miljoen nie veel werd nie. Dit hou nie lank nie. Jy weet mos; e-toll, 15% belasting, mediese kostes, kos, krag, water, WiFI, DSTV, petrol, Showmax! Jy moet vir al daardie goed betaal.
Of eintlik is ŉ miloen deesdae niks nie. Mens kort ŉ Biljoen.
As ek soveel geld het dan koop ek vir my die volgende:
ŉ Wildplaas wat aan die see grens
ŉ Woonstel in Londen of New York
ŉ Ranch in Texas
ŉ Karibiese eiland
ŉ Reis reg om die aardbol
UBER & Apple aandele
My eie straler waarmee ek oral kan rondrits
My eie Engelse Premiersliga sokkerspan
Dan het ek my meesterklas-bakgat-fenomenale idee. Ek begin my eie skatryk 7 sewesrugby liga. Ons noem dit sommer die ‘Clash-for-Cash-liga.’
Ons almal weet sewe aan ŉ kant rugby is super gewild. Op skool, provinsiale en internasionale vlak. Ons eie Blitzbokke is een van die beste spanne wat daar is.
Ons almal weet die IPL in Indië het twintig-twintig krieket met een groot BANG op die wêreld verhoog gesit. Dit is uiters gewild en jaar na jaar styg sy gewildheid. Groot geld word aan die spelers betaal en nog meer geld word uit borge, uitsaairegte en kaartjiesverkope gegenereer.
Elke span het ŉ eienaar en hy bestuur die brand van die span.
Elke span word privaat besit, maar spelers van verskillende lande vorm ŉ span. Kan jy jouself in dink? Saebelo Senatla en Sonny Bill Williams in ŉ span. Hulle speel teen Israel Folau en Perry Baker.
Kan jy die skouspel indink? Hoe dit mense sal lok. En jy vat die rugbyfees na verskillende plekke op die aardbol.
Dit is groot toeriste aantrekkingsplekke en mense sal van ver af kom om te kom kyk. Dis ŉ sportgebeurtenis wat klein kan begin en dan groei na ŉ groot gebeurtenis soos Tour de France
Hiers nog ŉ paar dinge wat ek wil noem
Nes die IPL vind dit plaas oor ŉ kort tydperk van 4-5 weke
8 spanne neem deel
Elke span het dieselfde bedrag om spelers te kontrakteer
Die byeenkoms is ŉ Wêreldrugby geakkretiteerde toernooi
Twee dae per plek, vier -vyfdae tussen in as rus tydperk
Vind plaas Junie maand. Dan is die Europese seisoen verby en Super Rugby spanne se spelers sal nie almal gekies word vir nasionale diens nie.
Goeie betaling- in Dollars
Daar moet ŉ kwota van vier spelers van ontwikkelende rugby lande soos Chile en Vanuatu wees. Om die spel te laat groei.
ŉ squad van 18-20, nie 13 soos deesdae nie
A.g.v die uitsaai regte sal rugby wêreldwyd meer blootstelling kry. Huidiglike is SA en Fiji die twee topsspanne, maar oor ŉ dekade of drie kan dit dalk anders wees. Sri Lanka of Gambia kan dalk met loudere wegstap a.g.v. die goeie publisiteit en blootstelling.
Dis die droom…
ratelgedagtes November 13, 2018 December 10, 2018 biljoen, drome, ipl, miljoen, sevens rugby, sewes rugby
Previous Previous post: Watter boekwinkel om by te ‘shop?’
Next Next post: SA Rugby spelers speel vir ander lande